stanford-oval/wikipedia huggingface dataset:
Vilho Kivioja

Pastori Vilho Heikki Kivioja
Vilho Heikki (V. H.) Kivioja (21. tammikuuta 1896 Kalajoki – 2. marraskuuta 1977 Helsinki) oli suomalainen Maalaisliiton kansanedustajana 1930-luvulla ja sotavuosina toiminut Kalajoen kappalainen ja kirkkoherra.
Elämäkerta

Kiviojan vanhemmat olivat talollinen Heikki Kivioja ja Susanna Sofia Himanka. Hän pääsi ylioppilaaksi 1915 ja suoritti teologian erotutkinnon 1918 sekä vihittiin papiksi samana vuonna. Kivioja suoritti vielä pastoraalitutkinnon 1920. Hän kävi myös Ammattienedistämislaitoksen moottori-, traktori- ja karkaisukurssit 1926 ja sotien jälkeen Kivioja valmistui filosofian kandidaatiksi 1945, auskultoi uskonnonopettajan pätevyyttä varten Helsingin normaalilyseossa ja tuli filosofian maisteriksi 1947. Vilho Kivioja oli naimisissa vuodesta 1918 Alice Johanna Bergrothin kanssa.
Kivioja toimi ylimääräisenä pappina Rovaniemellä 1918–1920, Hyrynsalmella 1920–1922, Oulun läänin Pyhäjärvellä  ja Haapajärvellä 1922 sekä Kuivaniemellä 1923. Hän oli Kalajoen kappalaisena 1923–1940 ja kirkkoherrana 1940–1968 sekä Kalajoen rovastikunnan lääninrovastina 1962–1968. Kivioja toimi myös Kalajoen yhteiskoulun rehtorina sekä uskonnon ja pikakirjoituksen opettajana 1948–1953 ja hän opetti lisäksi Kalajoen kansalaisopistossa. Kivioja sai rovastin arvonimen 1946.
Kivioja oli kansanedustajana 1929–1945 edustaen Oulun läänin eteläistä vaalipiiriä 1929–1939 ja Oulun läänin vaalipiiriä 1939–1945. Kansanedustajakaudellaan Kivioja vaikutti Alavieska–Rautio-maantien ja Siipojoen perkauksen toteuttamiseen mutta hän ei onnistunut samaan yrityksistään huolimatta rautatietä Kalajoelle. Kivioja kuului myös 1920-luvulla Kalajoen kunnanvaltuustoon. Kalajoen suojeluskuntaan Kivioja kuului vuodesta 1917.
Kivioja jätti 18. marraskuuta 1932 eduskunnan kansliaan aloitteen, jossa vaadittiin kuvanveistäjä Väinö Aaltosen tekemien veistosten poistamista eduskunnan täysistintosalin seinäkomeroista. Kirjelmän oli allekirjoittanut 17 kansanedustajaa, joista 7 kuului maalaisliittoon ja 10 kokoomukseen.
Kivioja oli Zions Missionstidningin päätoimittajana 1932–1957 sekä kirjoitti yli 40 vuoden ajan sanomalehti Liittoon sunnuntaikirjoitukset nimimerkillä VHK. Hän oli myös pikakirjoittajana, harrasti esperantoa ja sukututkimusta sekä toimi sanakirjasäätiön kerääjänä.
Yksi Vilho Kiviojan 11 lapsesta oli lääkintöneuvos ja kirurgian ylilääkäri Olli Kivioja. Kiviojan lapsenlapsi on kansanedustaja Anna-Maja Henriksson (rkp.).
Wigger

Wigger (myös Wigga, Whigger, engl. sanasta "white nigger" ("valkoihoinen neekeri") tai "wannabe nigger") on slangisana, jolla kuvataan valkoihoista ihmistä, joka matkii yhdysvaltalaisten tummaihoisten hip hop -kulttuurin stereotyyppisiä piirteitä eli lähinnä muotityyliä (mm. ylisuuret vaatteet, roikkuvat housut ja päässä vinossa oleva lippalakki) ja puhetapaa.[lähde? ] Populaarikulttuurissa varmasti tunnetuinkenen mukaan? "wigger" on Sacha Baron Cohenin esittämä hahmo Ali G.
Walter de Camp

Walter de Camp Helsingin kirjamessuilla 2015.
Walter de Camp (oik. Kari Lempinen; 11. joulukuuta 1946 Helsinki – 15. huhtikuuta 2017 Vantaa) oli suomalainen toimittaja, joka piti kolumnia City-lehden Sisäpiiri-palstalla.
Lempinen aloitti kirjoittamisen 1980-luvun alussa Uusi Laulu -lehdessä, joka nosti esiin monia vähän tunnettuja alakulttuureita. Hän erikoistui kirjoittamaan kaupungin yöelämästä, erityisesti seksiin ja ”dekadentteihin” elämäntapoihin liittyneistä aiheista. Nimimerkkiä Walter de Camp hän alkoi käyttää vuonna 1986. Hänen on sanottu kirjoittajana olleen mukana tuomassa Suomeen 1980-luvulla uudenlaista kaupunkikulttuuria ja hänen kolumninsa on nähty gonzo-tyylin suomalaisena edustajana. Lempinen perusti vuonna 1983 yhdessä Jukka Lindforsin kanssa Odessa-kustantamon, ja suomensi monia sen julkaisemia tunnettujen ulkomaisten kirjailijoiden teoksia. Vuonna 1994 hän teki Seppo Pietikäisen kanssa Ylelle gonzo-henkisen sarjan Verhojen takaa, jossa he esittelivät Helsingin alakulttuureita.
De Camp kertoi nimimerkkinsä olleen yhdistelmä saksalaisen filosofin Walter Benjaminin ja amerikkalaisen näyttelijän Rosemary DeCampin nimistä. Monet arvelivat sukunimen viitanneen myös englanninkieliseen camp-käsitteeseen.
De Camp julkaisi ensimmäisen kirjansa He halusivat vain itseään vuonna 1988. Hänen kirjalliseen tuotantoonsa kuuluivat muun muassa Fetissikirja vuodelta 1997 ja Hekumallinen Berliini vuodelta 2011, jossa Walter de Camp sukelsi Berliinin heteroseksuaaliseen alamaailmaan.
Lempinen kuoli sairauskohtaukseen 70-vuotiaana huhtikuussa 2017.
Teokset

He halusivat vain itseään. Muistelmia privaatin aikakaudelta.  Helsinki:  Odessa, 1988.  ISBN 951-9178-32-5.
Alan miehet. Pulp-romaani.  Helsinki:  Tammi, 1996.  ISBN 951-31-0703-5.  Yhdessä Bill Dollarsin (Seppo Pietikäinen) kanssa
Riipinen Interview.  Helsinki:  Aquarian, 1996.  ISBN 951-8975-43-4.
Fetissikirja. Fetisismin, pornon ja erotiikan historia.  Helsinki:  Like, 1997.  ISBN 951-578-450-6.
Sisäpiiri. 123 ½ ikuisuuskysymystä ja vastausta kaupungin yöstä.  Helsinki:  Like, 2002.  ISBN 952-471-067-6.
Hekumallinen Berliini.  Helsinki:  Like, 2011.  ISBN 978-952-01-0533-4.
Ja homot loivat naisen.  Helsinki:  Like, 2015.  ISBN 978-952-01-1263-9.
Lumoavat lehmät.  Helsinki:  Like, 2017.  ISBN 978-952-01-1539-5.
Aiheesta muualla

Wikisitaateissa on kokoelma sitaatteja aiheesta .
Willy van de Kerkhof

| 0 | 1 | 2 |
| --- | --- | --- |

Henkilötiedot
Koko nimi: Wilhelmus van de Kerkhof
Syntymäaika: 16. syyskuuta 1951
Syntymäpaikka: Helmond, Pohjois-Brabant, Alankomaat
Pelipaikka: Keskikenttä
Lempinimi: Willy
Junioriseurat
: FC Twente
Seurat
| Vuodet | Seura | O (M) |
| 1970-1973 1973-1988 | FC Twente PSV Eindhoven Yhteensä | 93 (14) 418 (57) 511 (71) |
Maajoukkue
| 1974–1985 | Alankomaat | 63 (5) |
 Seurajoukkueuran tilastot kattavat vain kansalliset sarjat.
Wilhelmus ”Willy” van de Kerkhof (16. syyskuuta 1951 Helmond, Alankomaat) on alankomaalainen jalkapalloilija. Kerkhof pelasi lähes koko uransa PSV Eindhovenissa, joskin uransa alkupuolella hän edusti FC Twenteä. Hän viimeisteli pelaamissaan 511 ottelussa 71 maalia.
Maajoukkueessa Willy van de Kerkhof viimeisteli viisi maalia 63 ottelussa. Hän pelasi MM-kilpailuissa 1974 ja 1978, joissa molemmissa joukkue saavutti hopeaa. Hän on, kuten myös kaksosveljensä René van de Kerkhof, Pelén vuonna 2004 laatimalla FIFA 100 -listalla.
Wii Chess

| Wii Chess |
| --- | --- |

Kehittäjä:  Nintendo SPD
Julkaisija:  Nintendo
Ohjaaja:  Makoto Yoshida Azusa Tajima Kazuki Yoshihara
Pelisarja:  Wii
Julkaistu:  Wii EU 18. tammikuuta 2008WiiWare JP 30. syyskuuta 2008
Lajityyppi:  Strategiapeli
Pelimuoto:  yksinpeli, kaksinpeli, verkkopeli
Ikäluokitus:  CERO: A (kaikenikäisille)  PEGI 3  USK 0 
Alusta:  Wii
Jakelumuoto:  Nintendon optinen levy ja WiiWare
Lisää peliartikkeleitaVideopelien teemasivulla
Infobox OK  : 
Wii Chess on Wiille julkaistu shakkivideopeli. Sen on kehittänyt Nintendo, ja se julkaistiin 18. tammikuuta 2008 Euroopassa edullisena vähittäismyyntinimikkeenä. Peli julkaistiin Japanissa 30. syyskuuta 2008 nimellä Tsūshin Taikyoku: World Chess (通信対局 ワールドチェス, Tsūshin Taikyoku: World Chess) ladattavana WiiWare -nimikkeenä. Peli on ainoa peli Wii-pelisarjassa, jota ei koskaan julkaistu Pohjois-Amerikassa tai Australiassa. Se on myös sarjan ainoa peli, jossa ei pelata Mii- tai millään muillakaan hahmoilla.
Wii Chess käyttää Loop Express -shakkimoottoria.
Pelaaminen

Peliä pelataan Wii Remotella. Kuitenkin osoittamisen sijasta shakkinappuloita liikutetaan ohjaimen nappuloilla.
Pelissä on mahdollisuus antaa uusille shakin pelaajille ohjeita siitä, kuinka kunkin nappulan tulee liikkua laudalla. Pelaajat voivat myös tallentaa ja jatkaa peliään myöhemmin. Pelaajat voivat myös pelata verkossa muita pelaajia vastaan Nintendo Wi-Fi Connectionin ansiosta, jolloin Wii Chess -pelaajat voivat kilpailla World Chessin pelaajia vastaan ja päinvastoin.
Käännös suomeksi
Wihurin Sibelius-palkinto

Antti Wihuri luovuttamassa Wihurin Sibelius-palkintoa Paul Hindemithille vuonna 1955. Takana tasavallan presidentti Juho Kusti Paasikivi.
Wihurin  Sibelius-palkinto on Wihurin kansainvälisten palkintojen rahaston myöntämä palkinto kansainvälisesti tunnetulle ja tunnustetulle taidemusiikin säveltäjälle. Palkinto on yksi klassisen musiikkimaailman arvostetuimmista ja rahallisesti suurimmista palkinnoista. Ensimmäinen Wihurin Sibelius-palkinto jaettiin vuonna 1953 Jean Sibeliukselle, jonka mukaan palkinto on nimetty. Vuoteen 2023 mennessä Wihurin Sibelius-palkintoja on jaettu yhteensä 20 kappaletta, joista viimeisin vuonna 2023 jaettu oli arvoltaan 150 000 euroa. Sen sai ranskalainen säveltäjä Tristan Murail. Wihurin Sibelius-palkinnon jakamista varten on asetettu viisijäseninen asiantuntijalautakunta, joka koostuu arvostetuiden suomalaisten musiikki-instituutioiden edustajista. Asiantuntijalautakuntaan on kuulunut musiikkitieteen professoreita ja säveltäjiä.
Palkintoja voivat saada sekä yksityiset henkilöt että yhteisöt kansallisuuteen, uskontoon, rotuun tai kieleen katsomatta.
Palkinnon saajat

| Vuosi  | Saaja  |  | Maa  |
| --- | --- | --- | --- |
| 1953 | Jean Sibelius |  |  Suomi |
| 1955 | Paul Hindemith |  |  Länsi-Saksa |
| 1958 | Dmitri Šostakovitš |  |  Neuvostoliitto |
| 1963 | Igor Stravinsky |  |  Yhdysvallat |
| 1965 | Benjamin Britten |  |  Britannia |
| 1965 | Erik Bergman |  |  Suomi |
| 1965 | Usko Meriläinen |  |  Suomi |
| 1965 | Einojuhani Rautavaara |  |  Suomi |
| 1971 | Olivier Messiaen |  |  Ranska |
| 1973 | Witold Lutosławski |  |  Puola |
| 1973 | Joonas Kokkonen |  |  Suomi |
| 1983 | Krzysztof Penderecki |  |  Puola |
| 1983 | Aulis Sallinen |  |  Suomi |
| 2000 | György Ligeti |  |  Unkari/ Itävalta |
| 2003 | Magnus Lindberg |  |  Suomi |
| 2006 | Per Nørgård |  |  Tanska |
| 2009 | Kaija Saariaho |  |  Suomi |
| 2012 | György Kurtág |  |  Unkari |
| 2015 | Harrison Birtwistle |  |  Britannia |
| 2017 | Unsuk Chin |  |  Etelä-Korea |
| 2020 | Jukka Tiensuu |  |  Suomi |
| 2023 | Tristan Murail |  |  Ranska |
Willy Schäfer

| Mitalit> Maa:   Sveitsi.Miesten käsipallo. Olympialaiset  | Mitalit> Maa:   Sveitsi.Miesten käsipallo. Olympialaiset  | Mitalit> Maa:   Sveitsi.Miesten käsipallo. Olympialaiset  | Maa:   Sveitsi> Miesten käsipallo. |
| --- | --- | --- | --- |
|  Pronssia | Berliini 1936 | käsipallo |  |
Willy Schäfer (30. huhtikuuta 1913 – 16. lokakuuta 1980) oli sveitsiläinen käsipalloilija sekä olympiamitalisti.
Schäfer kuului Sveitsin käsipallojoukkueeseen, joka voitti pronssia Berliinin kesäolympialaisissa vuonna 1936. Hän pelasi turnauksessa yhden ottelun.
Willy Stephanus

| Henkilötiedot |
| --- | --- | --- | --- |
Koko nimi: Willy Patrick Stephanus
Syntymäaika: 26. kesäkuuta 1991 (ikä 33)
Syntymäpaikka: Mariental, Namibia
Pelipaikka: keskikenttä
Seura
Seura: AC Kajaani
Pelinumero: 17
Seurat
| Vuodet | Seura | O | (M) |
| 2009-2013 |  Black Africa FC | – | (–) |
| 2013 |  Bloemfontein Celtic | – | (–) |
| 2013-2017 |  Black Africa FC | - | (-) |
| 2015 | →  Krabi FC | 17 | (3) |
| 2017- |  AC Kajaani | 14 | (4) |
Maajoukkue
| 2013- |  Namibian maajoukkue | 19 | (2) |
 Seurajoukkueuran tilastot kattavat vain kansalliset sarjat, päivitetty 11. marraskuuta 2017.  Maajoukkueuran tilastot päivitetty 12. helmikuuta 2017.
Willy Patrick Stephanus (s. 26. kesäkuuta 1991) on namibialainen jalkapalloilija, joka edustaa Ykkösessä pelaavaa AC Kajaania. Hän on pelipaikaltaan keskikenttä.
Staphanus pelasi kotimaassaan Windhoekin Black Africa FC:ssä vuosina 2009-2017. Hän kävi kesällä 2013 yrittämässä saada pelipaikkaa Etelä-Afrikan pääsarjan Bloemfontein Celticin riveistä ja keväällä 2015 Thaimaassa Krabi FC:ssä.
Suomeen Stephanus saapui kesällä 2017 ja pelasi Kakkosen AC Kajaanissa ja oli mukana Ykköseen nousseessa seurassa. Syksyllä 2017 Stephanus teki 1+1 - sopimuksen AC Kajaanin kanssa eli kaudella 2018 hän pelaa Suomen Ykköstä.
Willy Stephanus on edustanut kotimaansa Namibian maajoukkueessa 19 ottelua ja osallistunut joukkueessa MM-karsintoihin. Maaleja on syntynyt kaksi.
WWF Over the Edge

Over the Edge oli showpaini pay-per-view (PPV) tapahtuma, minkä kustansi World Wrestling Federation toukokuussa. Tapahtuma kehitettiin vuonna 1998 In Your House -tapahtumana. Tapahtuma lopetettiin toisen Over the Edgen (1999) jälkeen, koska Owen Hart kuoli sisääntuloa tehdessä.
Over the Edge tapahtumat

| Tapahtuma | Päivämäärä | Kaupunki | Päätapahtuma |
| --- | --- | --- | --- |
| Over the Edge: In Your House | 31. toukokuuta, 1998 | Milwaukee, Wisconsin | Stone Cold Steve Austin vs. Dude Love Ei-Diskausta, Falls Count Anywhere matsi WWF Mestaruudesta, missä Vince McMahon toimi spesiaali tuomarina |
| Over the Edge (1999) | 23. toukokuuta, 1999 | Kansas City, Missouri | The Undertaker vs. Steve Austin WWF Mestaruudesta, missä Shane McMahon toimi spesiaali tuomarina |
Willy den Ouden

| Mitalit | Mitalit | Mitalit |  |
| --- | --- | --- | --- |
|  Willy den Ouden vuonna 1932. |  Willy den Ouden vuonna 1932. |  Willy den Ouden vuonna 1932. |  |
Maa:   Alankomaat
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Berliini 1936 | 4 × 100 m vapaauintiviesti |  |
|  Hopeaa | Los Angeles 1932 | 100 m vapaauinti |  |
|  Hopeaa | Los Angeles 1932 | 4 × 100 m vapaauintiviesti |  |
Willemijntje ”Willy” den Ouden (1. tammikuuta 1918 Rotterdam – 6. joulukuuta 1997 Rotterdam) oli alankomaalainen uimari, joka edusti kotimaataan kaksissa kesäolympialaisissa. Voitettuaan kaksi hopeaa vuoden 1932 Los Angelesin kisoissa hän saavutti vielä kultaisen vuonna 1936 Berliinissä, 4 × 100 metrin vapaauintiviestissä, Rie Mastenbroekin, Jopie Selbachin ja Tini Wagnerin kanssa.
Yhdysvaltain pienyrityshallinnon johtaja

| Pienyrityshallinnon johtaja |
| --- | --- |
 Administrator of the Small Business Administration
 
 
 Nykyinen Isabel Guzman 17. maaliskuuta 2021 lähtien
Nimittäjä:  Yhdysvaltain presidentti
Perustettu:  30. heinäkuuta 1953
Ensimmäinen:  William D. Mitchell
Kotisivut:  SBA Leadership
Pienyrityshallinnon johtaja (engl. Administrator of the Small Business Administration) on Yhdysvaltain pienyrityshallinnon pääjohtaja ja hallituksen jäsen.
Nykyinen johtaja Isabel Guzman astui virkaan 3. maaliskuuta 2021.
Aiheesta muualla

Pienyrityshallinnon johtajan kotisivut
Volvo 8500

Helsingin Bussiliikenteen maakaasukäyttöinen Volvo 8500LE
Volvo B12MA 8500 TLT 2300 A. Laikmaalla, Tallinnassa.
Volvo 8500 on Volvon valmistama kaupunki- ja lähiliikennekäyttöön suunniteltu linja-auto. Se on rakennettu Volvo B12-alustalle, jossa moottori voi olla takana tai keskellä. Akseleita on kaksi tai kolme.
Volvo 8500:aa on myös matalalattiaisena 8500LE (Low Entry) sekä matalalattiaisena nivelversiona 8500LEA, joita on runsaasti muun muassa Tukholmassa. Suomessa käytetään lähinnä 8500LE-versiota. Autoja on runsaasti Tampereen seudulla Länsilinjat Oy:llä. Lisäksi pääkaupunkiseudulla oli kaksi- tai kolmeakselisia maakaasuversioita (Volvo B10BLE-alustalla), ja nämä bussit omisti Helsingin Bussiliikenne.
Myös Nobinalla on Turussa vara-autoina Volvo 8500LE- busseja. Ne ovat facelift-mallia, eli niissä on uudet 8900LE- keulat.
Teknisiä tietoja (8500)

Pituus: 12–18 m
Leveys: 2,55 m
Korkeus: 3,3 m
Matkatavaratila: n. 8 m3
Moottori: 6-sylinterinen 12-litrainen dieselmoottori
Teho: DH12E 340 hv (1 700 Nm) tai DH12E 380 hv (1 850 Nm)
Päästöluokitus: Euro 4, saatavana Euro 5-päästövaatimukset täyttävä malli
Aiheesta muualla

Esittely HelB:n teleistä (Arkistoitu – Internet Archive). Kuukankorpi.
Esittely HelB:n 2-akselisista (Arkistoitu – Internet Archive). Kuukankorpi.
Vladimír Machulda

| Vladimír Machulda> Henkilötiedot |
| --- | --- |
Syntynyt: 13. tammikuuta 1971 (ikä 53) Most, Tšekkoslovakia
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Maila:  vasen
Pituus:  183 cm
Paino:  83 kg
Pelaajaura
Pääsarjaura:  1990–2010
Seurat:  HC Chemopetrol Litvínov (CŠL)   HC Oceláři Třinec (CEL)   HC Slavia Praha (CEL)   SaiPa (SML)   Jokerit (SML)   Kärpät (Suomi)   Himik Voskresensk (RSL)   Vålerenga Ishockey (Norja)   Luleå HF (SEL)   HC Karlovy Vary (CEL)   Timrå IK (SEL)   Herning IK (Tanska)   HC Most (CZH-2)   SaPKo (Mestis)   HC Draci Bilina (CZH-3)
Vladimír Machulda (s. 13. tammikuuta 1971) on tšekkiläinen entinen jääkiekkoilija. Kaudella 1990–1991 Tšekkoslovakiassa ammattilaisuransa aloittanut Machulda pelasi useissa eri seuroissa ja maissa uransa aikana. Hän pelasi pitkään myös Suomessa. Machulda erikoistui urallaan mestariehdokasjoukkueiden täydennyspelaajaksi ja voittikin kesken kauden joukkuetta vaihtamalla neljä mestaruutta; kaksi Suomessa, yhden Norjassa ja yhden Tanskassa.[lähde? ]
Aiheesta muualla

Vladimír Machulda Elite Prospects. Everysport Media Group AB. (englanniksi)
Vladimír Machulda The Internet Hockey Databasessa (englanniksi)
Kevätesikko

| Kevätesikko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Esikkokasvit Primulaceae
Suku::  Esikot Primula
Laji::  veris
Kaksiosainen nimi
 Primula veris  L. 

Katso myös
   Kevätesikko Wikispeciesissä   Kevätesikko Commonsissa 
Infobox OKNimi-testi OK: 
Hedelmiä ja siemeniä
Kevätesikko (Primula veris) on keväällä kukkiva esikkolaji.
Ulkonäkö ja koko

Kevätesikon lusikanmuotoiset, noin 5–15 cm pitkät lehdet kasvavat ruusukkeena maata vasten. Niiden keskeltä nousee 5–30 cm korkeita kukkavarsia, joiden päässä on 10–20 keltaista kukkaa. Kevätesikko kukkii touko-kesäkuussa. Kevätesikon voi sekoittaa helposti lehtoesikkoon (Primula elatior).
Levinneisyys

Kevätesikkoa tavataan Euroopan ja Länsi-Siperian lauhkealla vyöhykkeellä, lähinnä sen eteläosassa eli lehtimetsävyöhykkeellä. Etelässä se esiintyy harvinaisena välimerenilmaston alueella lähinnä vuoristoissa ja puuttuu Unkarin pustalta ja Kaakkois-Euroopan aroilta.
Suomessa kevätesikkoa esiintyy lähinnä Ahvenanmaalla ja Etelä-Suomessa, mutta suotuisilla paikoilla niitä tavataan jopa Lapissa asti. Vakiintunut alkuperäinen kasvi tai muinaistulokas se on vain Lounais-Suomessa. Pohjoisempana sen satunnaiset esiintymät lienevät peräisin koristekasvina viljellyistä esikoista.
Kevätesikko on Ahvenanmaan maakuntakasvi.
Elinympäristö

Kevätesikkoa tavataan lehtoniityillä ja lehdoissa sekä asutuksen läheisyydessä puutarhakarkulaisena.
Käyttö

Kevätesikon kukkia on aikaisemmin käytetty paloviinan ja nuuskan värjäämiseen. Kukista on tehty myös viiniä ja tuoreita lehtiä syöty salaattina.
Aiheesta muualla

Suomen Lajitietokeskus: Kevätesikko (Primula veris)
Kasviatlas 2022: Kevätesikon (Primula veris) levinneisyys Suomessa.
Pinkka – Lajintuntemuksen oppimisympäristö: Kevätesikko (Primula veris)
Luontoportti: Kevätesikko (Primula veris)
Pohjolan kasvien pauloissa: Primula veris – kevätesikko
United States Department of Agriculture (USDA): Primula veris (englanniksi)
Wilson Abraham Moncayo Jalil

Wilson Abraham Moncayo Jalil (20. syyskuuta 1944 – 12. maaliskuuta 2012) oli ecuadorilainen roomalaiskatolinen piispa. Hänet vihittiin papiksi 23. elokuuta 1970 ja nimitettiin Santo Domingo de los Coloradosin hiippakunnan piispaksi 11. toukokuuta 2002. Piispaksi vihkiminen seurasi 22. kesäkuuta. Pääkonsekraattorina toimi José Mario Ruiz Navas, jota avustivat Vicente Rodrigo Cisneros Durán ja Raúl Holguer López Mayorga.
Moncayo Jalil kuoli 67-vuotiaana virassa.
Wilson Harris

Wilson Harris (24. maaliskuuta 1921 – 8. maaliskuuta 2018) oli guyanalainen kirjailija. Hän aloitti runoilijana, mutta sai sittemmin mainetta romaaneillaan ja esseistinä. Hän on julkaissut myös novelleja.
Harris syntyi New Amsterdamissa. Hän opiskeli Queen's Collegessa, Georgetownissa. Harris saapui Englantiin vuonna 1959 ja julkaisi ensimmäisen romaaninsa, Palace of the Peacockin, vuonna 1960. Hänen myöhempiin romaaneihinsa lukeutuvat muun muassa The Eye of the Scarecrow (1965) sekä Jim Jonesin johtaman Kansan Temppeli -lahkon joukkoitsemurhaan pohjautuva Jonestown (1996).
Harris nimettiin vuonna 1984 Länsi-Intian yliopiston ja vuonna 2001 Liègen yliopiston kunniatohtoriksi.
Wedge-strategia

Käsitteitä
Palautumaton monimutkaisuus
Täsmennetty monimutkaisuus
Hienosäädetty kaikkeus
Älykäs suunnittelija
Teistinen realismi
Kreationismi
Älykkään suunnittelun liike
Discovery Institute
Wedge-strategia
malline: näytä • keskustele •
Osa artikkelisarjaa
Wedge-strategia (kiila-strategia) on yhdysvaltalaisen älykkään suunnittelun pääliikkeen Discovery Instituten sisäiseen käyttöönsä laatima poliittis-yhteiskunnallinen toimintasuunnitelma. Suunnitelman mukaan älykkään suunnittelun liike pyrkii vaikuttamaan materialistiseksi kutsumaansa nykytieteeseen ja tuomaan sen tilalle kristilliseen Jumalaan uskovien mukaisen kreationistisen todellisuuskäsityksen[lähde? ]. Ohjelma pyrkii vaikuttamaan myös taiteeseen ja muihin elämänaloihin. Lopullinen strategian tavoite olisi uudistaa koko yhdysvaltalainen kulttuuri vastaamaan konservatiivisia kristillisiä näkymyksiä[lähde? ], poistaa darwinismi lopullisesti sekä tehdä älykkään suunnitelman ideasta hallitseva näkökanta tieteisiin.
Wedge-dokumentti vuosi julkisuuteen Discovery Instituten rahankeräyskampanjan yhteydessä, jonka tavoitteena oli rahoittaa heidän[lähde? ] materialistisen tieteen vastaista ohjelmaansa. Discovery Instituten vaikuttajahahmo Stephen C. Meyer väittää sen "varastetun" liikkeen toimistoista.
Älykkään suunnittelun liikkeen edustajan Phillip E. Johnsonin mukaan wedge-liike syntyi vuonna 1992, kun älykästä suunnittelua edustavat Michael Behe, Stephen Meyer, William Dembski sekä Johnson itse kokoontuivat Southern Methodist Universityssa Darwin on Trial -kirjan julkistamisen jälkeen.
Aiheesta muualla

Wedge-dokumentti (Arkistoitu – Internet Archive) (skannattu PDF-muotoon)
Wedge-dokumentti tekstimuotoisena
Wedge-dokumentti HTML-muotoisena
Discovery's Creation (Arkistoitu – Internet Archive) Seattle Weeklyn artikkeli.
The Wedge at Work: How Intelligent Design Creationism Is Wedging Its Way into the Cultural and Academic Mainstream Ensimmäinen luku Barbara Forrestin kirjasta Intelligent Design Creationism and Its Critics. MIT Press, 2001.
Wiesław Rudkowski

| Mitalit | Mitalit | Mitalit |  |
| --- | --- | --- | --- |
|  Rudkowski vuonna 2012. |  Rudkowski vuonna 2012. |  Rudkowski vuonna 2012. |  |
Maa:   Puola
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Hopeaa | München 1972 | 71 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Katowice 1975 | 71 kg |  |
|  Hopeaa | Belgrad 1973 | 71 kg |  |
|  Pronssia | Madrid 1971 | 71 kg |  |
Wiesław Ksawery Rudkowski (17. marraskuuta 1946 Łódź – 14. helmikuuta 2016 Varsova) oli puolalainen nyrkkeilijä, olympiamitalisti ja Euroopan mestari.
Rudkowski saavutti olympiahopeaa 71 kg:n painoluokassa Münchenissä 1972 hävittyään Dieter Kottyschille. Méxicon kesäolympialaisissa 1968 hän saavutti jaetun viidennen sijan.
Euroopan-mestaruuskilpailuista Rudkowski voitti kultaa vuonna 1975, hopeaa vuonna 1973 ja pronssia vuonna 1971. Hän kuoli 69-vuotiaana varsovalaisessa sairaalassa yöllä 14. helmikuuta 2016 vakavan sairastamisen jälkeen.
Aiheesta muualla

Kuvia tai muita tiedostoja aiheesta Wiesław Rudkowski Wikimedia Commonsissa